โรคพาร์กินสัน เกิดจากอะไร
พาร์กินสัน ตอนที่ 22 รักษาหายหรือไม่ พาร์กินสัน ตอนที่ 22 รักษาหายหรือไม่ โรคพาร์กินสันเกิดจากการเสื่อมของเซลล์สมองส่วนที่สร้างสารสื่อประสาทโดปามีน ก่อให้เกิดอาการสั่น การเคลื่อนไหวไม่สะดวก ตัวเกร็ง และมีความผิดปกติด้านอื่นๆ อีกหลายอาการ ดังนั้นเมื่อผู้ป่วยมีอาการก็อยากรู้ว่าจะหายหรือไม่ เพราะไม่อยากรักษาไปตลอดชีวิต ลองดูว่าเมื่อผมก็ทราบว่าโรคนี้รักษาไม่หาย และผู้ป่วยเองก็สามารถศึกษาจากข้อมูลที่มีมากมาย ก็ระบุว่ารักษาไม่หาย หมอครับ โรคพาร์กินสันรักษาหายหรือเปล่าครับ ลุงกลัวว่าจะไม่หาย ช่วยลุงด้วยนะครับหมอ ผมได้รับคำถามแบบนี้จากผู้ป่วยทุกคน เพราะเมื่อใครเจ็บป่วยก็อยากให้ตัวเองหายทุกคนครับ แต่ว่าโรคนี้รักษาไม่หายเราจะทำอย่างไรดี ในการบอกผู้ป่วยว่ามันไม่หาย จริงแล้วเราต้องบอกความจริงกับผู้ป่วย แต่ถ้าเราบอกว่าไม่หาย ผู้ป่วยก็คงจะไม่มารักษาและเสียกำลังใจอย่างยิ่ง ดังนั้นเราต้องมีทักษะในการแจ้งผลการรักษา ลุงครับ การรักษาโรคพาร์กินสันที่ลุงเป็นนั้นรักษาได้ไม่ยากครับ เพียงแค่ลุงทานยาที่ผมจัดให้เพียงชนิดเดียว อาการของลุงก็จะดีขึ้นมากครับ รับรองได้ว่าครั้งหน้า ลุงจะสบายดีแน่ๆ โรคนี้ไม่เหมือนมะเร็งหรือเบาหวานครับ ที่ต้องรักษาไปตลอด คุมอาหารอย่างเข้มงวด ทำไมผมจึงเลี่ยงที่จะไม่ตอบตรงๆ ว่าไม่หาย เพราะความรู้สึก การรับรู้ของผู้ป่วยครับ ถ้าบอกว่ารักษาไม่หาย ผู้ป่วยก็จะเสียกำลังใจ และอาจไม่มารักษากับเราอีกเลย ตรงนี้เองที่ผมวางแผนไว้ว่าจะค่อยๆ บอกที่ละขั้นตอน หรือจนกว่าความสัมพันธ์ระหว่างหมอกับผู้ป่วยจะแน่นแฟ้นกันมากขึ้น จึงจะบอกความจริงในภายหลัง ผมถามคำถามเดิมครับหมอ ผมจะหายหรือไม่ เพราะเริ่มขี้เกียจทานยาแล้วครับ ลุงครับผมยังยืนยันคำเดิมว่าโรคนี้รักษาไม่ยาก รักษาให้อาการเกือบปกติได้ครับ ผมจะซ่อมรถเก่าคันนี้ให้สามารถวิ่งไปได้อย่างเรื่อย ๆ ไม่พังก่อนแน่นอน แต่ถ้าจะให้วิ่งได้เร็วเหมือนรถใหม่ๆ ดีๆ ก็ยากครับ และมั่นใจได้ว่าโรคนี้ไม่ใช่มะเร็งแน่ๆ ครับ เราต้องพยายามพูดให้กำลังใจผู้ป่วยและครอบครัวครับ โชคดีทุกท่านครับ
โรคพาร์กินสัน เกิดจากการเสื่อมของเซลล์สมองส่วนที่สร้างสารสื่อประสาทโดปามีน ก่อให้เกิดอาการสั่น การเคลื่อนไหวไม่สะดวก ตัวเกร็ง และมีความผิดปกติด้านอื่นๆ อีกหลายอาการ
12.อายุรศาสตร์ (อายุรศาสตร์) - Internal Medicine